軒輗

軒輗（），字惟行，號靜齋，河南鹿邑縣人，祖籍河南睢縣，明朝政治人物，著名廉官，永樂進士，歷官刑部尚書、左都御史等。與耿九疇齊名。

生平
永樂二十二年（1424年）登甲辰科進士，授行人司副。宣德六年（1431年）改御史，巡按福建。正统元年（1436年）巡查浙江，彈劾不稱職官吏四十余人。正統五年（1440年）破格攫升浙江按察使，生活簡樸，政績卓著。天顺元年（1457年）拜刑部尚書，次年迁左都御史。天顺八年（1464年）夏，上疏乞歸，不等朝廷答覆即歸鄉，抵家即卒《明史·卷158》：軒輗，字惟行，鹿邑人。永樂末年進士。授行人司副。宣德六年用薦改御史。按福建，剔蠹鋤奸，風采甚峻。正統元年清軍浙江，劾不職官四十余人。五年言：「祖宗設御史官，為職綦重。今內外諸司有事，多擅遣御史，非制，請禁之。」立報可。是年，超擢浙江按察使。前使奢汰，輗力矯之。寒暑一青布袍，補綴殆遍，居常蔬食，妻子親操井臼。與僚屬約：三日出俸錢市肉，不得過一斤。僚屬多不能堪。故舊至，食惟一豆。或具雞黍，則人驚以為異。時鎮守內臣阮隨、布政使孫原貞、杭州知府陳復、仁和知縣許璞居官皆廉，一方大治。溫、處有銀場，洪武間歲課僅二千八百余兩。永樂時增至八萬二千兩，民不堪命。帝即位，以大臣議罷之。至是參政俞士悅請復開，謂利歸於上，則礦盜自絕。下三司議，輗力持不可，乃止。既而給事中陳傅復請，朝廷遽從之，遂致葉宗留之變。會稽趙伯泰，宋苗裔也。奏孝宗、理宗及福王陵墓，俱為豪民侵奪。御史王琳謂福王降於元，北去，山陰安得墓？伯泰不平，復訴。帝命輗及巡按御史歐陽澄覆按。輗言福王蓋衣冠之藏，伯泰言非誣。詔戍豪民於邊，停琳等俸。遭親喪，起復。十三年奏陳四事，俱切時弊，帝悉從之。景帝立，以右副都御史鎮守浙江。景泰元年命兼理兩浙鹽課。閩賊吳金八等流劫青田諸縣，輗與原貞討平之。賊首羅丕、廖寧八復自閩抵浙。輗等防遏有功，進秩一等。明年改督南京糧儲。五年復改左副都御史，掌南院事。考黜御史不職者數人。天順元年二月召拜刑部尚書。數月，引疾乞歸。帝召見，問曰：「昔浙江廉使考滿歸，行李僅一簏，乃卿耶？」輗頓首謝。賜白金慰遣之。明年，南京督理糧儲缺官，帝問李賢，大臣中誰曾居此職者。賢以輗對，且稱其廉。乃命以左都御史往。八年夏以老乞骸骨，不待報徑歸。抵家趣具浴，欠伸而卒。輗孤峭，遇人無賢否，拒不與接。為按察使，嘗飲同僚家，歸撫其腹曰：「此中有贓物也。」在南都，都御史張純置酒延客。輗惡其汰，不往。徹饌遺之，亦不納。歲時詣禮部拜表慶賀，屏居一室，撤燭端坐，事竣竟歸，未嘗與僚友一語。僚友聞其來，亦輒避去，不樂與之處。量頗遍隘。御史有訐人陰私者，輒獎其能。嘗令御史劾南京祭酒吳節，節亦發輗私事，眾頗不直輗。然清操聞天下，與耿九疇齊名，語廉吏必曰軒、耿。。

評價
《明史》稱其“然清操聞天下，與耿九疇齊名，語廉吏必曰軒、耿。”《明史·卷158》：然清操聞天下，與耿九疇齊名，語廉吏必曰軒、耿。

註釋

 延伸阅读 


參考文獻
張廷玉等，《明史》，中華書局點校本。

Category:明朝浙江按察使
Category:明朝刑部尚書
Category:明朝左都御史
Category:鹿邑人
N